Zahtjev za prethodnu odluku koji je 3. svibnja 2022. uputio High Court (Irska) – NN protiv An Bord Pleanála, Ireland i Attorney General
(predmet C-301/22)
Jezik postupka: engleski
Sud koji je uputio zahtjev
High Court (Irska)
Stranke glavnog postupka
Podnositelj zahtjeva: NN
Druge stranke u postupku: An Bord Pleanála, Ireland i Attorney General
Uz sudjelovanje: Bradán Beo Teoranta i Galway County Council
Prethodna pitanja
1.     (a) Trebaju li države članice utvrditi obilježja svih vodnih tijela i zatim ih klasificirati, bez obzira na njihovu veličinu, a konkretno treba li utvrditi obilježja svih jezera topološke površine manje od 0,5 km² i klasificirati ih?
(b) U kojoj je mjeri, ako je uopće, situacija drukčija u odnosu na vodna tijela smještena u zaštićenom području?
2.    U slučaju potvrdnog odgovora na točku (a) prvog pitanja, može li tijelo nadležno za izdavanje suglasnosti za gradnju izdati takvu suglasnost u okviru projekta koji bi mogao utjecati na vodno tijelo prije njegove kategorizacije i klasifikacije?
3.     Ako je odgovor na točku (a) prvog pitanja niječan, koje su obveze nadležnog tijela pri odlučivanju o zahtjevu za izdavanje suglasnosti za gradnju koja bi mogla utjecati na vodno tijelo u pogledu kojeg nisu utvrđena obilježja i/ili koje nije klasificirano?
____________